Bettina Mary Arndt (amezaliwa Agosti 1 1949) ni mwandishi kutoka Australia na ni mchangiaji aliyejikita kuzungumzia masuala ya kujamiiana na jinsia. Alianza kama mtaalamu na mtetezi wa masuala ya kike, alikuja kupata umaarufu mwaka wa 1970, alianza kazi ya utangazaji na uandishi na aliweza kuandika vitabu kadhaa. Ndani ya miongo miwili iliyopita aliachana na masuala ya kutetea haki za wanawake na kujikita kuzungumzia masuala ya manyanyaso ya kijinsia na masuala ya ukatili pamoja na kutetea haki za wanaume. Arndt alizaliwa katika mji wa Penrith, Uingereza. Baba yake alikuwa Heinz Arndt (1915-2002) na mama yake Ruth (nee Strohsahl) (20 March 1915 - 20 March 2001). Ni mtoto wa mwisho kati ya watoto watatu. Wazazi wake walikuwa Wajerumani walioukimbia utawala wa kinazi wa Ujerumani. Walihamia Australia mwaka 1945. Mwaka 1971 baada ya kumaliza Shahada ya Sayansi katika Chuo cha Taifa cha Australia , alihamia Sydney na alijiunga na chuo cha New South Wales na alitunukiwa shahada ya uzamili katika masuala ya saikolojia mwaka 1973; tafiti zake zilihusu matatizo ya ufikaji wa kileleni. Arndt anaishi Woollahra pembezoni mwa mji wa Sydney New South Wales. Aliolewa mara ya kwanza na mwanahabari Dennis Minogue aliyefariki mwaka wa 1981.